Diari Oficial de la Generalitat Valenciana


Sumari del DOGV 6333, del 16-08-2010 (2010/9141)

Resolució de 3 d'agost de 2010, del conseller de Medi Ambient, Aigua, Urbanisme i Habitatge, per la qual s'amplia el período d'informació pública del projecte de decret del Consell d'aprovació del Pla d'Acció Territorial de Protecció de l'Horta de València, establit en la Resolució de 23 de juny de 2010.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6333

Data del DOGV
:   16-08-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/9141


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Resolució de 3 d'agost de 2010, del conseller de Medi Ambient, Aigua, Urbanisme i Habitatge, per la qual s'amplia el período d'informació pública del projecte de decret del Consell d'aprovació del Pla d'Acció Territorial de Protecció de l'Horta de València, establit en la Resolució de 23 de juny de 2010. [2010/9141]  
Tenint en compte que es troba en informació pública el projecte de decret del Consell d'aprovació del Pla d'Acció Territorial de Protecció de l'Horta de València, segons el que disposa la Resolució de 23 de juny de 2010, publicada en el Diari Oficial de la Comunitat Valenciana núm. 6299, de 29 de juny de 2010, i atés que la repercussió del Pla d'Acció Territorial de Protecció de l'Horta de València i les circumstàncies actuals així ho aconsellen, resolc:   
Primer  
Ampliar pel termini d'un mes, fins a un total de tres mesos, la durada del període d'informació pública del projecte de decret del Consell d'aprovació del Pla d'Acció Territorial de Protecció de l'Horta de València, que es va establir en la Resolució de 23 de juny de 2010.  
Segon  
Ordenar la publicació d'aquesta resolució en sengles anuncis, en el Diari Oficial de la Comunitat Valenciana i en un diari no oficial d'àmplia difusió a la província de València.  
Tercer  
Notificar aquesta resolució als interessats.  
Quart  
Establir que durant el període d'informació pública el projecte diligenciat es trobe depositat per a la consulta pública tant a les dependències dels ajuntaments afectats com als locals següents de la Conselleria de Medi Ambient, Aigua, Urbanisme i Habitatge, en horari de matí (de 09:00 a 14:00 hores):  
- Centre d'Informació i Documentació Ambiental de la Comunitat Valenciana (CIDAM), carrer de Marià Cuber, 14 - baixos (46356 València).  
- Direcció Territorial de València, de la Conselleria de Medi Ambient, Aigua, Urbanisme i Habitatge. Edifici PROP, carrer de Gregori Gea, 27 (46842 València).  
Així mateix, i per a facilitar l'accés al Pla d'Acció Territorial de Protecció de l'Horta de València, hem habilitat la consultar a través de la pàgina web de la Conselleria de Medi Ambient, Aigua, Urbanisme i Habitatge (http://www.cma.gva.es/pathuerta).  
València, 3 d'agost de 2010.- El conseller de Medi Ambient, Aigua, Urbanisme i Habitatge, i vicepresident tercer del Consell: Juan Gabriel Cotino Ferrer.